La yedra xube peles paredes esboroñaes del torruxón atapándoles de verde y tapando les resquiebres cola so fueya.  Vivimos nun país gris y argayáu de xente amomiao que caleya siempre cola mesma cara como ayenos al acontecer diariu. Por más que la frayadura sespurra perende siempre la indiferencia y el caminar autómata.  Qué bien pintaría que la yedra taparel buxu desta tierra y les sos frayadures.  Pero la yedra pa  xorrecer y esguilar necesita del agua y somos una xente que cada vegada ama más lo seco y ermo.